OpenLLM-France/wikimedia huggingface dataset:
# Fort Lee

Fort Lee és una població dels Estats Units a l'estat de Nova Jersey. Segons el cens del 2007 tenia 36.521 habitants.

## Demografia

Segons el cens del 2000, Fort Lee tenia 35.461 habitants, 16.544 habitatges, i 9.396 famílies. La densitat de població era de 5.411,7 habitants/km².
Dels 16.544 habitatges en un 22,6% hi vivien nens de menys de 18 anys, en un 46,7% hi vivien parelles casades, en un 7,4% dones solteres, i en un 43,2% no eren unitats familiars. En el 39% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,88.
Per edats la població es repartia de la següent manera: un 17,5% tenia menys de 18 anys, un 5,1% entre 18 i 24, un 32,6% entre 25 i 44, un 24,7% de 45 a 60 i un 20,2% 65 anys o més.
L'edat mediana era de 42 anys. Per cada 100 dones de 18 o més anys hi havia 85,1 homes.
La renda mediana per habitatge era de 58.161 $ i la renda mediana per família de 72.140 $. Els homes tenien una renda mediana de 54.730 $ mentre que les dones 41.783 $. La renda per capita de la població era de 37.899 $. Aproximadament el 5,7% de les famílies i el 7,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Lee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Fort Lee». American Fact Finder. Oficina del Cens dels Estats Units, 12-01-2010.
# Luis Caviglia

Luis C. Caviglia (Montevideo, 1874 - ibídem, 1951) fou un advocat, polític i periodista uruguaià.
Com a militant del Partit Colorado (PC), va ser membre de la Junta Econòmico-Administrativa de Montevideo, diputat de 1917 fins al 1918, i ministre d'Indústria i Hisenda posteriorment. Va ser integrant del Consell Nacional d'Administració entre 1927 i 1933, i president d'aquest cos entre 1928 i 1929.
Morí a Montevideo, amb 77 anys.

## Referències

* ↑ (castellà) El origen del apellido Caviglia
# La Petite-Pierre

La Petite-Pierre (en alsacià Lítzelstain) és un municipi francès, situat a la regió del Gran Est, al departament del Baix Rin. L'any 1999 tenia 612 habitants. Limita al nord-est amb Zittersheim i Erckartswiller, a l'est amb Weiterswiller, al sud-est amb Neuwiller-lès-Saverne, al sud-oest amb Eschbourg, a l'oest amb Lohr i al nord-oest amb Petersbach, Struth i Hinsbourg.
Forma part del cantó d'Ingwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 624 | 637 | 632 | 675 | 623 | 612 |

## Administració

Llista d'alcaldes :
| Període | Identitat | Partit |
| 2001- | Jean Michaely | |

## Personatges il·lustres

* El poeta Paul-Georges Koch (1908-1982)

## Galeria d'imatges

* El castell
* Església de Nôtre-Dame
* Pintures de l'Església de Nôtre-Dame
# Xarxa elèctrica europea sincronitzada

Xarxa elèctrica europea sincronitzada (amb acrònim xarxa UCTE) és la xarxa de subministrament elèctric sincronitzada més gran del món. Està sincronitzada mitjançant una única fase a la freqüència de 50 Hz. La xarxa subministra energia a més de 400 milions de clients a 24 països, incloent la UE. El 2009, tenia una capacitat de producció d'energia de 667 GW. Els operadors de la xarxa formen part de l'UCTE (unió de coordinadors de transmissió d'electricitat), inclosa a ENTSO-E (xarxa europea d'operadors de sistemes de transmissió d'electricitat).

## Àrea

La xarxa sincronitzada inclou països com Àustria, Bèlgica, Bòsnia i Hercegovina, Bulgària, Croàcia, República Txeca, Dinamarca (part oest), França, Alemanya, Grècia, Hongria, Itàlia, Luxemburg, Macedònia del Nord, Montenegro, Països Baixos, Polònia, Portugal, Romania, Sèrbia, Eslovàquia, Eslovènia, Espanya i Suïssa. També la part oest d'Ucraïna, Albània, Marroc, Algèria i Tunísia. Turquia s'hi va adherir el 2015.
Països no sincronitzats : Regne Unit, Irlanda, Noruega, Suècia i Finlàndia.

## Referències

* ↑ «Union for the Coordination of the Transmission of Electricity (UCTE)» (en anglès). https://www.entsoe.eu.+[Consulta: 25 setembre 2017].
* ↑ LLC, Revolvy,. «"Synchronous grid of Continental Europe" on Revolvy.com» (en anglès). https://www.revolvy.com.+[Consulta: 25 setembre 2017].
* ↑ «Online-measurement of the utility frequency: Mains frequency» (en anglès). http://www.mainsfrequency.com.+[Consulta: 25 setembre 2017].

## Vegeu també

* IPS/UPS
# Cal Bas (Subirats)

Cal Bas és una masia del municipi de Subirats (Alt Penedès) protegida com a bé cultural d'interès local.

## Descripció

És una masia que centra la caseria del mateix nom, a ponent del terme de Lavern. Té planta baixa i dos pisos i està coberta a quatre aigües. La façana és de composició simètrica amb balcons al primer pis i finestres d'arc al segon. Hi ha un pati, situat al davant de la casa i altres edificacions agrícoles annexes. Els interiors són de gran interès, amb plafons de pintures al sostre de la sala principal d'estil romàntic.

## Història

La casa ja existia el 1545 però va ser totalment refeta l'any 1913. La masoveria pertanyia a la família Carbó. El 1663, la pubilla Magdalena Carbó, es casa amb Pere Bas, el qual dona nom a l'indret. El 1771 la pubilla Bas es casa amb Salvador Galimany. El 1794 la pubilla Maria Rosa Galimany, es casa amb Salvador Olivella, cognom que ha arribat als nostres dies. Durant la guerra del francès fou objecte de depredacions, principalment per les tropes del general Suchet quan es replegaven cap a la frontera.

## Referències

* 1 2 «Cal Bas». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# Filosofia de la composició

Filosofia de la composició (títol original en anglès: The Philosophy of Composition), també conegut com a Mètode de composició, és un assaig de l'escriptor nord-americà Edgar Allan Poe publicat per primera volta en la revista Graham's Magazine de Filadèlfia l'abril de 1846. Poe hi proposa una alambinada teoria sobre el mètode d'escriptura que hauria d'emprar tot autor que pretenga "escriure bé". Poe descriu el procés amb què escrigué el seu poema més famós, El corb, per il·lustrar la seua teoria, la qual es troba en contrast deliberat amb el mètode de "creació espontània", exposat, per exemple, per Coleridge en l'explicació de la seua Kubla Khan.
L'assaig mostra la convicció de Poe que una obra de ficció s'ha d'escriure només després que l'autor haja decidit, en primer lloc, quin en serà el desenllaç i quina la resposta emocional o "efecte" que pretén causar en el lector. Només una vegada tals termes han estat determinats, es poden decidir altres assumptes pertinents del treball, incloent-hi el tema, l'ambient, els personatges, el conflicte i l'argument. En aquest mateix assaig, Poe afirma que el conte és l'art que millor s'adapta a la creació de l'efecte desitjat, molt més que els treballs literaris de més extensió, ja que aquests efectes s'aconsegueixen millor en obres capaces de llegir-se en una "sola sessió".
Aquest mètode de Poe representat en aquest assaig il·lustra una heurística a l'inrevés.
L'explicació de Poe del procés d'escriptura és tan rígidament lògica que alguns crítics (entre els quals destaca G. R. Thompson, autor d'una obra sobre la "ironia romàntica" en els relats de Poe) han suggerit que l'assaig s'ha de considerar en gran part com una sàtira o ironia de l'autor.

## Bibliografia

* Poe, Edgar Allan (1987) Assajos i crítiques, traducció, introducció i notes de Julio Cortázar. Aliança Editorial, Madrid. ISBN 84-206-1464-5.
* Poe, Edgar Allan (2001) Escrits sobre poesia i poètica, traducció de María Còndor Orduña. Edicions Hiperión, S.L., Madrid. ISBN 84-7517-681-X.
* Poe, Edgar Allan (2001) La filosofia de la composició = The philosophy of composition, traducció de José Luis Palomares. Quaderns de Langre, S.L., Sant Lorenzo de l'Escorial. ISBN 84-932381-0-4.
* Poe, Edgar Allan (2002) Poesia completa, traducció d'Arturo Sánchez i Federico Revilla. Edicions 29, Sant Cugat del Vallés. ISBN 84-7175-502-5.

## Referències

* ↑ Thompson, Gary Richard (1973) Poe's fiction, romantic irony in the Gothic tales. University of Wisconsin Press, Madison. ISBN 0299063801.

## Enllaços externs

* Filosofia de la composició. Arxivat 2006-08-29 a Wayback Machine. (text original complet en anglés).
# Soviet Suprem de la Unió Soviètica

El Soviet Suprem de l'URSS (en rus Верховный Совет СССР, Verkhovni Soviet SSSR) era l'òrgan federal legislatiu de la Unió Soviètica, compost de 2 assemblees renovables cada quatre anys:
* El Soviet de la Unió, que comprenia un diputat per cada nombre fix d'habitants (300.000) i constava de 791 integrants, elegits per sufragi universal.
* El Soviet de les Nacionalitats o Nacions, que constava d'un nombre variable de membres: entre 625 i 750 diputats representants de les repúbliques i de les repúbliques autònomes, així com de les àrees o circumscripcions nacionals. S'elegien 32 diputats per cada república federal, 11 per república autònoma, 5 per regió autònoma i 1 per districte nacional.
Ambdues cambres gaudien dels mateixos poders i la majoria simple era la requerida en les votacions per arribar a acords vàlids. Els conflictes entre cambres eren resolts per una Comissió Mixta i, si no s'arribava a cap acord, el Presídium dissolia el Soviet i convocava eleccions.
L'any 1989 hi havia 750 membres a cada cambra. El Soviet Suprem es reunia regularment dos cops a l'any, tot i que es podien convocar sessions extraordinàries. El Presídium gestionava les operacions quotidianes del Soviet Suprem fora de les sessions. El Presídium estava integrat per 15 vicepresidents, que representaven cadascuna de les 15 Repúbliques Soviètiques, per un Primer vicepresident i per 21 membres.
Cadascuna de les 15 Repúbliques tenia també el seu propi Soviet Suprem, una institució monocameral. Tots funcionaven amb unes regles similars. El mateix passava amb les Repúbliques Autònomes.
El Soviet Suprem va dissoldre oficialment l'URSS i a si mateix en una sessió històrica celebrada el 26 de desembre de 1991. L'URSS va deixar d'existir com a tal i les 15 Repúbliques Soviètiques varen iniciar un nou camí com a països independents.
El Soviet Suprem de la República de Rússia i el Congrés de Diputats del Poble de la República de Rússia varen ésser els òrgans legislatius russos fins a la seva dissolució amb motiu de la crisi constitucional de l'any 1993.
# Myliobatis hamlyni

Myliobatis hamlyni és una espècie de peix de la família dels miliobàtids i de l'ordre dels myliobatiformes.

## Morfologia

* Els mascles poden assolir 48 cm de longitud total.

## Reproducció

És ovovivípar.

## Hàbitat

És un peix marí, d'aigües profundes (17°S-26°S) i bentopelàgic.

## Distribució geogràfica

Es troba a Austràlia.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 FishBase (anglès)
* ↑ Last, P.R. i J.D. Stevens, 1994. Sharks and rays of Australia. CSIRO, Austràlia. 513 p.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ FishBase (anglès)
* ↑ Compagno, L.J.V. i Last, P.R., 1999. Myliobatidae. Eagle rays. A: K.E. Carpenter i V.H. Niem (eds) FAO Species Identification Guide for Fishery Purposes. The Living Marine Resources of the Western Central Pacific. Vol. 3. Batoid Fishes, Chimaeras and Bony Fishes Part 1 (Elopidae to Linophrynidae). pp. 1511-1519. Food and Agriculture Organization of the United Nations, Roma.
* ↑ Kyne, P.M., Johnson, J.W., Courtney, A.J. i Bennett, M.B., 2005. New biogeographical information on Queensland chondrichthyans. Memoirs of the Queensland Museum 50(2):321–327.
* ↑ Last, P.R. i J.D. Stevens, 1994.
* ↑ Shark Advisory Group i Lack, M., 2004. National Plan of Action for the Conservation and Management of Sharks (Shark-plan). Australian Government Department of Agriculture, Fisheries and Forestry, Canberra.
* ↑ Compagno, L.J.V., 1997. Myliobatidae. Eagle rays. A: K.E. Carpenter i V. Niem (eds.) FAO Identification Guide for Fishery Purposes. The Western Central Pacific.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.

## Bibliografia

* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Font de Ferrutxelles

La font de Ferrutxelles, és una font que neix als peus del Puig de l'Escolà, al seu vessant nord, a la possessió de Son Reus de Randa (Algaida, Mallorca).
Té el qanat més llarg de l'illa de Mallorca, conegut com a qanat de Son Reus, amb una galeria de tres-cents metres de longitud que discorre en direcció sud-oest. Malgrat el pou mare està situat dins del terme municipal d'Algaida, el qanat condueix l'aigua sota terra fins als primers metres del terme municipal de Llucmajor, en terres de l'antic rafal musulmà de Ferrutxelles, actualment possessió de Son Saleta, d'on també en pren el nom.
Fou concedida a la vila veïna de Llucmajor pel rei Jaume II de Mallorca i participà en el seu abastiment fins a l'any 1969 mitjançant una canaleta d'uns 2,7 km, que discorre per la vorera del camí de Ferrutxelles i per la carretera Llucmajor-Algaida, fins a l'entrada de la ciutat de Llucmajor. El 1307 es projectà una canaleta, d'uns 1,7 km, per unir l'aigua sobrant de la font de Randa a l'aigua de la font de Ferrutxelles amb l'objectiu de millorar l'abastament de la població de Llucmajor.

## Referències

* ↑ «Font de Ferrutxelles». Gran Enciclopèdia Catalana. Barcelona: Grup Enciclopèdia Catalana.
* ↑ «Toponímia Mallorca». [Consulta: 30 juny 2011].
* ↑ Font, B. Història de Llucmajor. I. Palma: Ajuntament de Llucmajor, 1974, p. 208-209. ISBN 84-500-5970-4.
# Línia de base

La línia de base, en dret internacional públic, és la línia a partir de la qual es mesura l'amplada dels espais marítims. En l'actualitat, els estats costaners determinen les línies de base en les seves cartes nàutiques o llistes de coordenades geogràfiques segons els criteris que estableix la Convenció de les Nacions Unides sobre Dret del Mar de 1982. En general, la línia de base és la línia de baixamar al llarg de la costa, incloent els ports.
En les illes situades sobre atols o illes envoltades d'esculls, la línia de base coincideix amb la baixamar al costat dels esculls que donen al mar. En costes amb obertures profundes i escotades, en les que hi hagi una franja d'illes, un delta o accidents naturals en els quals la costa sigui molt inestable, la línia de base pot ser una línia recta que segueixi la direcció general de la costa i de manera que no aïlli el mar territorial d'un altre estat de l'alta mar o la zona econòmica exclusiva. En les desembocadures dels rius, la línia de base és la línia recta que passa pels dos punts de la línia de baixamar de la riba. En les badies i les illes es poden traçar línies de base rectes seguint les indicacions de la CNUDM. Les elevacions que en baixamar són envoltades per aigua i pertanyen al mar territorial, poden ser utilitzades com a línia de base.

## Referències

* ↑ «Línia de base». A: LLABRÉS FUSTER, Antoni; PONS, Eva. Vocabulari de dret (En línia). 2a, 2015.
* ↑ Casanovas, 2017, p. 272.
* ↑ Nacions Unides, 1994, p. 376.
* 1 2 Nacions Unides, 1994, p. 373.
* 1 2 Nacions Unides, 1994, p. 375.
* ↑ Nacions Unides, 1994, p. 374.
* ↑ Nacions Unides, 1994, p. 374-375.
* ↑ Nacions Unides, 1994, p. 386-387.

## Vegeu també

* Mar territorial
* Zona econòmica exclusiva
* Plataforma continental

## Bibliografia

* Casanovas, Oriol; Rodrigo, Ángel J. Compendio de derecho internacional público (en castellà). 6a. Madrid: Tecnos, 2017, p. 363-364. ISBN 978-84-309-7235-7.
* Nacions Unides «Convención de las Naciones Unidas sobre el Derecho del Mar». United Nations - Treaty Series, 1834, 1994, pàg. 371-542.
# Lakeview (Califòrnia)

Lakeview és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.619 habitants.

## Demografia

Segons el cens del 2000, Lakeview tenia 1.619 habitants, 476 habitatges, i 392 famílies. La densitat de població era de 192,9 habitants/km².
Dels 476 habitatges en un 40,3% hi vivien nens de menys de 18 anys, en un 65,1% hi vivien parelles casades, en un 10,7% dones solteres, i en un 17,6% no eren unitats familiars. En el 12,6% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,4 i el nombre mitjà de persones que vivien en cada família era de 3,72.
Per edats la població es repartia de la següent manera: un 32,7% tenia menys de 18 anys, un 8,2% entre 18 i 24, un 27,7% entre 25 i 44, un 21,7% de 45 a 60 i un 9,6% 65 anys o més.
L'edat mediana era de 33 anys. Per cada 100 dones de 18 o més anys hi havia 97,5 homes.
La renda mediana per habitatge era de 46.141 $ i la renda mediana per família de 46.941 $. Els homes tenien una renda mediana de 39.355 $ mentre que les dones 27.813 $. La renda per capita de la població era de 13.591 $. Entorn del 12,4% de les famílies i el 16,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lakeview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Lakeview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Xarxa en anell

En informàtica, la xarxa en anell és una topologia de xarxa on cada node té una única connexió d'entrada i una altra de sortida. Cada node es connecta amb el següent fins a l'últim que s'ha de connectar amb el primer. D'aquesta manera, es forma un camí unidireccional tancat format per enllaços punt a punt entre cada node.
La fiabilitat d'aquesta topologia és semblant a la de Bus, encara que ens permet detectar-hi amb més facilitat les fallades. Al contrari del que sembla, si falla un equip el camí no queda tallat gràcies a circuits de commutació col·locats a les interficies dels nodes. Algunes xarxes augmenten la seva fiabilitat emprant un doble anell com és el cas de la FDDI.
Distingim dos tipus, si el control no és centralitzat parlem d'anell estrictament, mentre que si hi ha un node que gestionar el comportament de la xarxa en parlem de bucle.

## Avantatges

* El creixement del sistema té un mínim impacte en el rendiment.
* Tots els nodes tenen el mateix accés.
* Cada node actua com a repetidor, això permet que la xarxa tingui una gran extensió.
* No requereix encaminament.
* És més estable que una xarxa Ethernet.
* Requereix poca quantitat de cablejat.
* Fàcil extensió de longitud, ja que el MAU està dissenyat com a repetidor.

## Desavantatges

* Normalment és la més cara.
* La fallada d'un node afecta la resta.
* Molt susceptible a errors de xarxa.
* Més car que el Ethernet.
* Un error en un node impedeix l'ús de tota la xarxa.
* El software de cada node és molt més complex.
* Només un ordinador pot estar enviant informació alhora.

## Vegeu també

* Xarxa en arbre (jeràrquica)
* Xarxa en malla
* Xarxa en bus
* Xarxa en estrella
# Jo seré l'última

Jo seré l'última: La història del meu captiveri i la meva lluita contra l'Estat Islàmic és un llibre autobiogràfic de Nadia Murad en què descriu com la van capturar i esclavitzar per l'Estat Islàmic durant la segona guerra civil iraquiana. El llibre la va dur al Premi Nobel de la Pau 2018.

## Referències

* ↑ Murad, Nadia; Clooney, Amal. Jo seré l'última: La història del meu captiveri i la meva lluita contra l'Estat Islàmic. Rosa dels vents, 2017, p. 351. ISBN 978-84-16930-08-1.
# Filosofia de l'art

La filosofia de l'art s'ocupa de les obres d'art creades per l'acció humana, les belles arts. Dona arguments per distingir què és una obra d'art i analitza els objectius i les consecucions de les obres d'art. És una disciplina que es belluga entre l'estètica i la teoria de l'art. Respecte a la primera, el seu camp és més restrictiu, ja que la filosofia de l'art no contempla la bellesa provinent del món natural ni els sentiments que aquest pot evocar. Respecte a la segona és més ampli, ja que una teoria de l'art delimita una manera d'aproximar-se a l'estudi de l'art.

## Referències

* ↑ FiloXarxa Diccionari enciclopèdic de filosofia: autors, conceptes, textos; [consulta: 15 de febrer de 2012]

## Vegeu també

* Philosophie de l'art, obra escrita per Hipolite Tayne
# Star Wars Outlaws

Star Wars Outlaws és un videojoc de món obert en desenvolupament per Massive Entertainment i publicat per Ubisoft sota llicència de Lucasfilm Games. El joc forma part de la franquícia de La guerra de les galàxies.
Té lloc després dels esdeveniments de L'imperi contraataca, els jugadors prenen el control de Kay Ness com una proscrita que s'enfrontarà a un dels robatoris més grans que s'hagi vist mai a l'Outer Rim.

## Desenvolupament

El 13 de gener de 2021, Ubisoft va anunciar que Massive Entertainment estava desenvolupant un joc de Star Wars i sota llicència de Lucasfilm Games. El joc se centrarà en la seva història i el món obert. Massive Entertainment va començar a reclutar membres addicionals per al seu equip de desenvolupament, en part a causa del desenvolupament d'Avatar: Frontiers of Pandora en paral·lel. L'11 de juny de 2023, durant el Xbox Games Showcase, el joc es va revelar, amb més detalls revelats a l'aparador d'Ubisoft Forward l'endemà.

## Referències

* ↑ https://www.ign.com/articles/star-wars-outlaws-officially-revealed-at-xbox-games-showcase
* ↑ «Ubisoft and Lucasfilm Games Announce New Story-Driven Star Wars Game» (en anglès britànic). [Consulta: 15 juliol 2021].
* ↑ «Lucasfilm Games' New Partnerships Mean the Galaxy's the Limit». Wired (en en-US). ISSN 1059-1028.
# Mèlia

«Mèlia» té aquests significats:
* Mèlia (gens romana)
* Mèlia (nimfa)
* Mèlia (arbre) del gènere Melia

## Vegeu també

* Mèlian, personatge de l'univers de J.R.R. Tolkien
* Melíades, grup de nimfes